ПРОЕКТ!

Резолюция № 1
ЗА ОРГАНИЗАЦИОННОТО УКРЕПВАНЕ НА СИНДИКАТА НА БЪЛГАРСКИТЕ УЧИТЕЛИ И ИНФОРМАЦИОННОТО ОСИГУРЯВАНЕ НА СИНДИКАЛНИТЕ ЧЛЕНОВЕ

Шестият конгрес на Синдиката на българските учители
като констатира:
През отчетния период Синидкатът на българските учители развиваше динамично и целенасочено своите органи, структури и организации, като подобряваше дейността им на базата на собствения опит, на опита на другите учителски синдикати в Европа и света.
През отчетния период Синидкатът на българските учители се утвърди като надежден социален партньор и авторитетен основен член на Конфедерацията на независимите синдикати в България.
Синдикатът на българските учители е най-голямото професионално обединение в страната, което разполага с добре мотивирани и подготвени кадри, способни да защитават правата и интересите на синдикалните членове.
като има предвид:
Натрупания богат опит и конкретните резултати за запазване на синдикалното единство и целостта на организацията.
Създадените трайни контакти с държавни институции, неправителствени организации и граждански сдружения, с централни, регионални и местни средства за масово осведомяване.
Постигнатото в информационното осигуряване на организациите и структурите на СБУ и предстоящите задачи.

Р Е Ш И:

1.	Изпълнителният комитет, Общинските координационни съвети и организациите на Синдиката на българските учители в училищата, детските градини и обслужващите звена да работят за:
-	Увеличаване на броя на синдикалните членове и на организациите на СБУ чрез изграждането им в училища, детски градини и обслужващи звена, в които няма такива;
-	Утвърждаването и развитието на конструктивното партньорство с КНСБ;
-	Утвърждаването и развитието на лидерските позиции на СБУ в социалното партньорство в системата на средното образование;
-	Подобряването на вътрешноорганизационния живот на всички равнища в съответствие с Стратегията на СБУ за организационно укрепване и мотивация за синдикално членство;
-	Адаптирането на младите и новоназначените учители към учебната среда и привличането им в Синдиката;
-	Популяризиране и разширяване на положителните практики за работа с директорите;
-	Стриктното прилагане на Правилата за събиране, отчитане и контрол на членския внос, за регистрация и пререгистрация на организациите и на Общинските координационни съвети на СБУ;
-	Постоянното усъвършенстване на информационната система, която обслужва структурите и организациите на Синдиката, чрез по-пълното прилагане на съвременните технологии;
-	Разширяването и обогатяването на формите за обучение, с цел повишаване на информираността, компетенциите и организационната култура на синдикалните членове;
-	Усъвършенстването на връзките с обществеността и средствата за масово осведомяване за популяризиране дейността на Синдиката и формиране на обществено мнение в подкрепа на неговата политика;
-	Утвърждаване и разширяване на натрупания опит по инициирането, разработването и участието в проекти, които се вписват като елемент от стратегията на СБУ за организационното укрепване.
2.	Изпълнителният комитет на Синдиката на българските учители: 
-	Да обогатява своята издателска дейност: вестник „Учителско дело”, Бюлетин на ИК на СБУ, Професионална библиотека и допълнителни информационни материали по конкретни проблеми;
-	Да продължи провеждането на националните конкурси „Учител на годината”, „Журналист на годината”,”Синдикалист на годината”, „Най-добър социален партньор – кмет и директор”;
-	Да продължи да популяризира дейността на Обществения научен съвет, Обществения родителски съвет и Обществения ученически съвет;
-	Да усъвършенства работата на Пресцентъра в Централата на СБУ.